Alchymista (album)

Alchymista je pripravovaný druhý štúdiový album slovenského rappera Suverena, ktorý by mal vyjsť 19. novembra 2012. Album bude okrem iných produkovať Billy Hollywood, DJ Mad Skill a Oliver Fillner. Medzi potvrdených hostí na albume patria rapperi Majk Spirit, Kali a spevák Paul Project.

Pozadie vzniku a nahrávanie 
Suvereno spomenul pripravovaný album ešte v roku 2011, keď povedal, že album bude tretia časť trilógie po albume Král vs Joker a mixtape Zlatá stredná cesta mixtape. Album bude doposiaľ jeho najosobnejšie dielo; bude prostredníctvom rapperovho príbehu podávať obraz o ceste sebapoznávania a sebapremeny.

Single a videoklipy 
Prvé video k albumu Alchymista bolo urobené k skladbe "Osloboď myseľ", kde hosťoval spevák Paul Project a skladbu produkoval Emeres. Videoklip mal premiéru 1. marca 2012 a obsahuje zábery zo Západných Tatier, kde bol Suvereno v niektorých scénach iba v tielku pri teplotách -20° C. Skladba bola nasadená aj do niektorých slovenských rádií, kde najvyššie dosiahla 33. miesto v rebríčku najhranejších domácich skladieb. Keďže ďalšie video "Life" bolo opisované ako prvé video z albumu, nie je jasné, či sa skladba objaví na albume.

Pilotný videoklip k albumu urobený k skladbe "Life" mal premiéru 7. júla 2012. Producentom bol Billy Hollywood a videoklip vytvoril DoubleJ.

Zoznam skladieb
1. SPOMEŇ SI, KTO SI
2. LIFE
3. SRDCE LEVA feat. Majk Spirit
4. BOOM BAP
5. BRÁNA 2012 feat. Revolta
6. DÁ SA ZMENIŤ feat. Paul Project
7. POZITÍVNA OPTIKA feat. Kali
8. OHEŇ A VODA
9. NECH SA DARÍ
10. BLÁZNOVSTVÁ feat. Lucia Molnárová
11. MOTTO
12. EMPATIA feat. Nicole
13. VÝZVA
14. NEKONEČNÝ PRÍBEH feat Dominika Mirgová
15. UNIVERZUM LOVEMAKER
16. HYPNOTICKÉ KRUHY feat. Dan Nekonečný
17. SPRIAZNENÁ
18. TVOJA SLOBODA feat. Tomi Popovič
19. VŠETCI SME JEDNO feat. Tomáš Botló
20. PRÍBEH LOTOSOVÉHO KVETU feat. Samo Tomeček
21. SVETLO feat. Max

Výroba albumu 
 Lukáš "Suvereno" Lacko - texty, rap
 Michal "Majk Spirit" Dušička - texty, rap
 Pavol "Paul Project" Petrík - spev
 Roland "DJ Mad Skill" Moor - hudobná produkcia
 Kali - texty, rap
 Billy Hollywood - hudobná produkcia
 Oliver Fillner - hudobná produkcia
 Martin "Streetch" Gabčík - gitara

Referencie

Externé odkazy 
 youtube.com - klip "Osloboď myseľ"
 youtube.com - klip "Life"

Hudobné albumy z 2012
Albumy repera Suverena